Futzal: JCh pley-off bosqichidagi raqibimiz ma`lum bo`ldi

Bahodir Ahmedov shogirdlari chorak final yo`llanmasi uchun azaliy raqibi Eronga qarshi bahs olib borishadi.
Kecha oqshom Litva davlatida davom etayotgan futzal bo`yicha Jahon chempionatining guruh bosqich o`yinlari yakuniga etdi. Biz uchun ahamiyatli o`yin “F” guruhida amaldagi jahon chempionlari Argentina hamda Osiyoning etakchi jamoasi Eron o`rtasida bo`lib o`tdi. Unda 2:1 hisobida Janubiy Amerika vakillarining qo`li baland keldi. Natijada Eron o`z guruhida 2-o`rinni egallab, nimchorak finalda biz bilan to`qnashadigan bo`ldi. Mazkur uchrashuv 24 sentyabr kuni soat 19:30 da start oladi. G`alaba qozongan jamoa chorak finalda Qozog`iston – Tailand juftligi g`olibi bilan to`qnash keladi.